Interlingvistiko kaj esperantologio daŭre ĉeestas en la paletro de UAM
#000000
Jen respondoj al la rimarkoj de Andy Kuenzli pri la Interlingvistikaj Studoj de UAM:
1. Internacia agnosko. En universitatoj eblas akiri diversajn titolojn , sed ankaŭ aldonajn kvalifikojn enkadre de t.n. postdiplomaj studoj. Tiuj abundas en Pollando kaj Hungario. Sur la retpaĝo de UAM inter multaj aliaj postdiplomaj studoj troviĝas ankaŭ la interlingvistikaj. Ili finiĝas per la atestilo de ŝtata universitato, rekonita en eŭropaj landoj. Vidu ankaŭ la anglalingvan anoncon de polaj studeblecoj: dekstre inter la ofertoj trovigxas ankaux “Diploma in Interlinguistics”.
Cetere la studformo kaj programo fontas el la internaciaj magistraj studoj de la Esperanto-fako de ELTE (Budapeŝto, Hungario), kie mi laboris 10 jarojn antaŭ ol transloĝiĝi en Pollandon. Ankaŭ la nunaj postuloj egalvaloras al magistraj postuloj de UAM.
2. Eblas doktoriĝi pri interlingvistiko kaj esperantologio, kondiĉe, ke la verko rilatas al lingvistikaj aspektoj, ĉar mi kiel gvidanto (depost mia habilitiĝo en 2009) rajtas gvidi laboraĵojn en tiu kampo. La doktoran titolon donas nek la hungara fako, nek la Lingvistika Instituto, kie kaj la hungara kaj la interlingvistika kaj multaj aliaj fakoj funkcias, sed la Fakultato pri Modernaj Filologioj havas la rajton doni doktoran titolon pri lingvistiko kaj literaturo. Pri historio rajtas doni doktoran titolon la Fakultato pri Historio. Tiel same pri habilitiĝo. Cetere en 1999 en UAM habilitiĝis Alicja Sakaguchi. Mi jam provis klarigi tion pli frue en privata letero al Andy.
3. Kursgivantoj de IS. Se iu rigardas la studprogramon de IS (kiun cetere siatempe aprobis la fakultata konsilio, kiel ĉiuj noficialajn paŝojn), videblas la nomo de prof. Wells, kiun la anglistoj deUAM nomis „fonetikisto n-ro 1 en la mondo“, prof. Humphrey Tonkin, universitata eksrektoro, kiu venos post unu jaro, prof. Aleksander Melnikov, prof. Vera Barandovska-Frank, nur mencii kelkajn, kontentiĝos pri la nivelo. Ankaŭ la aliaj kursgvidantoj estas rekonataj specialistoj de sia tereno, eĉ se ili ne akiris altajn universitatajn gradojn.
4. Feliĉe, IS havas diversajn partopenantojn: junajn kaj entuziasmajn , mezaĝajn kaj pli maturajn kun spertoj, el diversaj landoj. Tio kreas elstaran kunlabor- kaj diskuteblecojn, speciale taŭgas por la interkulturaj kaj komparaj studoj kiel la nia. Eĉ la plej spertaj povas ion novan lerni kaj ankaŭ la plej junaj povas lumigi per ilia freŝa aliro. Cetere krom Mirejo Grosjean la alia sviso estas Sebastien Moret, universitata instruisto en Lausanne.
5. Mi povas trankviligi Andy, la subteno de ESF signifas nur la studkotizon de kelkaj partoprenantoj, ĝiaj gvidantoj neniam provis enmiksiĝi en la studprogramon. IS havas plenan suverenecon koncerne la enhavon de la programo, pri formalaj aferoj ni devas peti la aprobon de la fakultata konsilio.
#000013
1. Internacia agnosko de la atestilo. Universitatan studon oni kutime finas per Bachelor, Master au doktorigho. Do, kiun sencon havas tiu atestilo (kiu eble estas komparebla kun la ILEI-diplomo).
#000017
5. Alia problemo shajnas al mi ankau la eventuala troa financa dependeco de la sponsoreco de privata usona fondajho, kio povas ankau kauzi, ke oni ne povas esti sufiche suverena kiel universitata gvidanto kaj ke oni evitas diskuti certajn aktualajn movadajn problemojn.
#000021
Demonstraj versioj de “La Ondo”
Musklaku la kovrilon por legi pliajn informojn.
#000023